মৰাণত নলাত উদ্ধাৰ নৱজাতক । কোনোবাই নিজৰ মুখলজ্জা ঢাকিবলৈ এইদৰে নৱজাতকটিক হাবিত পেলাই দিয়াৰ সন্দেহ কৰা হৈছে ।
স্থানীয় লোকে লগে লগে মৰাণহাট আৰক্ষী থানাত ঘটনাৰ বিষয়ে সদৰী কৰাত ঘটনাস্থলীত আৰক্ষীৰ এটা দল উপস্থিত হয় । আৰক্ষীয়ে শিশুটিক উদ্ধাৰ কৰি মৰাণৰ তিলৈ সামূহিক চিকিৎসালয়ত চিকিৎসাৰ ব্যৱস্থা কৰে (Moran Tiloi CHC Community Health Center) । শিশুটি বৰ্তমান সম্পূৰ্ণ সুস্থ বুলি জানিবলৈ দিয়ে আৰক্ষী তথা চিকিৎসকে ।
এই হৃদয়বিদাৰক ঘটনাক কেন্দ্ৰ কৰি এতিয়া মৰাণত সৃষ্টি হৈছে তীব্ৰ চাঞ্চল্যৰ । শিশুটো আজি জন্ম হোৱা বুলি সন্দেহ কৰিছে স্থানীয় লোকে । কোনোবাই নিজৰ মুখলজ্জা ঢাকিবলৈ এইদৰে নৱজাতকটিক হাবিত পেলাই দিয়াৰ সন্দেহ কৰা হৈছে ।
